
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Slagbaai sin duda ta un dje lugánan mas bunita di Boneiru. E foto aki ta saká ayera mainta pa kamarógrafo di FuHiKuBo Anneke Jansen, 
durante un bishita na e parke aki ayera pa hasi grabashon pa un programa di televishon. Bonerianonan no ta realisá ki tesoro nan tin den nan 
isla, te na momentu ku nan pèrd’é. Den fondo brandaris i dilanti e saliña di Slagbaai. 


Slagbaai ta un di nos tesoronan 


Kas di Kuido 
liber di grip 

Partisipashon di 
Parokia di 
La Bírgen di Coromoto 
Djasabra 20 yanüari 
misa na ingles pa 6'or, 
7.30 pm misa 


Djadumingu 21 yanüari 
misa 7'or ,10'or mainta 
(skol amplio papa cornes 
grupo 6a+2b 
atardi 6' or. 


Si bo no por 
midié, bo no 
por maneh’é 
tampoko 


“Pa di 3 bia ta 
kumpra aros ku 
bichi” 
PAG5 


KPCN MESTER AKTUA AWOR! 

Pronóstiko di 
tempu pa Boneiru 


Djabièrnè 19 te Djasabra 20 Yanüari 2024 
Awe chèns pa un áwaseru. Djasabra seku. 


Awe de bes en kuando nublá i tin chèns pa 
un áwaseru. Djasabra tin solo i lo ta seku. 
E temperatura máksimo lo ta 31°C, e tem- 
peratura mínimo mas o ménos 27°C. Bientu 
for di direkshon ost ta basta fuerte, forsa 5. 


Altura di ola: aproksimadamente 2.5 m (7-9 
pia) 


* Altura di ola válido pa laman grandi 


KRALENDIJK- Trahadónan di ‘kaploeg’ sigur ta hasiendo bon 
trabou riba kaminda pa Seru Largu. Nan a kita basta rama kantu di 
kaminda ku tabata un estorbo pa espesialmente shofùrnan di bus. 


Bon trabou di ‘kapploeg’ 


KRALENDIJK- Wardadónan di prezu 
a bai train riba Seru Largu. No opstante 
ku tabata hasi kalor e kolaboradónan di 
Instituto Hudisial Hulanda Karibense 
(JICN) a demostrá pa nan disiplina ta riba 
tur kos. 


Disiplina riba 
tur kos 

Pa info i komunikado den 
Extra/BONERIANO 


Redakshon: 
extrabon@gmail.com 
Aviso mail: 
avisobon@gmail.com 


Pa aboná riba website di 
BONERIANO mail na: 
extrabononline@gmail.com 


KPCN MESTER AKTUA AWOR! 


K R A L E N D I J K - 
Na e momentu aki un 
kos ta sigur. Kuerpo 
Polisial 
Hulanda 
Karibense 
(KPCN) 
mester tuma akshon i 
atendé un situashon basta 
preokupante. Un bia mas 
a bira konosí un insidente 
den kual supuestamente 
polis a usa violensia 
eksesivo. 
Djárason 
18 
di 
novèmber, 
durante 
tratamentu di un kaso 
penal 
ampliamente 
a 
bolbe bin dilanti uso 
eksesivo di violensia di 
parti polis. Den e kaso 
aki por konkluí ku polis 
a 
reakshoná 
riba 
un 
notikashon i a presentá 
na e sitio hasiendo asina 
nan 
trabou 
manera 


kustumber. E sospechoso 
a resistí detenshon na un 
manera basta agresivo. 
Polis a reakshoná usando 
violensia ku por parti 
ta lógiko. Sinembargo, 
segun 
splikashon 
di 
e 
sospechoso 
a 
usa 
violensia 
asta 
na 
momento ku e tabata 
trankil. Na momento ku 
e tabata di bui a para riba 
su kara i a maltrat’é. Asta 
na momentu ku e tabata 
será den sèl di polis. 
Remarkabel den e kaso 
aki ta e echo ku e persona, 
huntu ku su abogado 
a entregá un keho na 
KPCN. “Niun hende sa 
kiko a pasa ku e keho. 
Echo ta ku e keho no tei 
mas”, abogado Marga 
van Lieshout a kuestioná. 


Ku esaki KPCN ta krea 
un impreshon ku no ta 
masha presis ku e tipo di 
insidente asin’aki. 
Ainda ta fresku den 
memoria e akusashon 
di otro sospecho tokante 
maltrato 
durante 
su 
detenshon. El a eksigí 
pa mira e imágennan di 
kámara pa proba loke 
e ta kategorisá komo 
maltrato 
na 
man 
di 
outoridat. Mientrastantu 
e tambe a entregá un 
keho sinembargo ainda 
no a tende nada di parti 
KPCN. 
De fuente ligá na 
KPCN, BONERIANO a 
komprondé ku e kantidat 
di 
reklamo 
tokante 
maltrato na man di polis 
ta oumentá. “Ta mal uso 


di poder. Pa kiko bo ta 
dal un hende di bui? “E 
problema ta ku semper 
ta palabra di polis kontra 
un persona. I semper ta 
kere e polis pasombra el 
a huramentá. Bo no ta 
gana”, nos fuente ta bisa. 
Segun 
nos 
fuente 
KPCN ta konsiente di 
e 
problemátika. 
“Bo 
sa kuantu hende nan 
ta pone riba nònaktif 
òf kita fo’i trabou pa 
e 
mal 
komportashon 
pero nan no ta sak’e den 
publisidat.” 
Pa 
abogado 
Marga 
van Lieshout un grupito 
ta daña pa henter KPCN. 
E ta keda den bataya pa 
desmantelá situashonnan 
di 
violensia 
eksesivo. 
“Ora mi tende nòmber di 


e agente R. de W. tur mi 
alarmanan ta zona. Mi tin 
eksperensia ku e agente 
aki kada bia ta envolví 
den kasonan di abusu di 
polis”, el a bisa. 
Ta di ferwagt ku KPCN 
por 
hasi 
un 
análisis 
interno i pone atenshon 
riba 
kon 
de-eskalá 
situashonnan 
di 
strès. 
Sinembargo nos fuente 
ta kere ku e solushon pa 
uso eksesivo di parti polis 
ta hustamente den man di 
polis mes. 
“Komo 
agente 
bo 
mester atendé ku bo 
kolega 
ora 
bo 
mira 
komportashon straño. Por 
ehèmpel bisa bo kolega 
no ta dal un hende di 
bui. Djis intervení”, el a 
splika. 


K R A L E N D I J K / 
ECUADOR E skal 
di Ecuador ku tabata 
investigá e atake riba un 
kanal di televishon a keda 
tirá mata. Fiskal general a 
konrmá esaki. 
Fiscal César Suárez 
tabata dirigiendo su mes 


Fiskal ku tabata investigá atake riba 
kanal di televishon matá 


na Korte na e Ciudad di 
Guayaquil ora ku a tira 
riba su outo. E tabatin 
hopi 
herida 
di 
bala. 
Segun polis, e atake tin 
tur e karakterístikanan di 
un likidashon. 
Suárez a uni su mes na e 
lucha kontra kriminalidat 


internashonal organisá na 
e provinsia di Guayas. 
E provinsia ta un di e 
regionnan mas violento di 
Ecuador. Na Guayaquil, 
e siudat mas grandi di e 
pais, a ataká e kanal di 
televishon 
durante 
un 
transmishon en bibu 9 


di yanüari. A detené tres 
persona. 


Situashon di emergensia 
E atake riba e studio 
di televishon tabata parti 
di un ola di violensia den 
e pais, den kua a tuma 
mas di 200 empleado 
di prizòn komo rehen i 
a sekuestrá polis. Binti 
morto a kai. E gobièrnu di 
Presidente Daniel Noboa, 
a deklará un estado di 
emergensia i a designá 
22 organisashon kriminal 
komo 
organisashonnan 
terorista. 
Diana Salazar, e skal 
prinsipal 
di 
Ecuador, 
a kontestá e morto di 
Suárez den un video. 
“E 
kriminalnan, 
e 
teroristanan, lo no para 
nos 
kompromiso 
ku 


sosiedat Ekuatoriano.” 
Salazar 
a 
hasi 
un 
yamada 
na 
tur 
departamento 
gubernamental 
pa 
garantisá 
siguridat 
di 
esnan ku ta hasi nan 
trabou. E no a kompartí 
mas detaye di Suárez su 
morto. 
Poder 
hudisial 
Ekuatoriano a habri un 
investigashon pa e morto 
di e scal. 

Bo tin un tep pa nos? Whatsapp BONERIANO na +599 795-8482 


Balentina Blokken Fabriek 
ta buska 
Metselaar 


pa mas info yama# 717-8910 


K R A L E N D I J K - 
BONERIANO a publiká 
e artíkulo ku e título 
‘Froude den KRIABON’. 
Na nal di e artíkulo nos a 
skirbi ku SELIBON a hasi 


No tin nada di aber ku Selibon 
KRIABON a hasi denunsia 


keho. Esaki lógikamente 
ta un eror i mester ta 
KRIABON. Pues ainda no 
ta konosí dikon polis no 
ta investigando e keho di 
KRIABON. 


K R A L E N D I J K / 
HULANDA – Obispunan 
Hulandes ta haña ku un 
orashon simpel mester 
ta posibel pa personanan 
den 
un 
relashon 
homoseksual. Meskos ta 
konta pa personanan ku ta 
divorsiá di lei, pero ku ta 
biba un bida matrimonial 
atrobe. 
E 
obispunan 
ta 
respondiendo 
riba 
e desishon resien di 
Vaticano 
pa 
permití 
pareha di mesun sekso 
keda bendishoná. Papa 
Franciscus 
a 
aprob'é 
personalmente. 


Obispunan Hulandes: 
Bendishon pa homoseksual den relashon mester por 


E obispunan ta armá 
ku Iglesia Katóliko ta un 
iglesia ku ta aseptá, ku 
no ke priva niun hende 
di e sosten i poder di 
Dios. P'esei, den un frase 
simpel ku e palabranan 
apropiá, por pidi forsa i 
asistensia pa un persona 
por krese ainda mas den 
fe, segun e konferensia 
episkopal. 
E obispunan ta enfatisá 
ku, pa loke ta trata nan, 
matrimonio ta posibel 
solamente entre esposo 
i esposa i no por keda 
kibrá. 
“Relashonnan 
iregular di kualke tipo, 


ta enfrentá ophetivonan 
moral 
intrínsiko,” 
e 
obispunan a bisa. 


Pas di prekoushon 
E eksperto di Vaticano, 
Stijn Fens di Trouw, ta 
yama esaki un paso hopi 
kuidadoso di e obispunan 
Hulandes pa un iglesia 
mas inklusivo. “E no ta 
bai 
ta 
kompletamente 
diferente awor. 
Historiador di iglesia, 
Peter Nissen, tampoko 
ta kere ku e ta kambia 
mucha. Ta un instituto 
ku tin 2000 aña, ku 
no a kambia nada den 


dje. Pero ta un paso pa 
dilanti, pa un mas rèspèt, 
rekonosimentu i apresio 
pa e personanan den un 
relashon homoseksual. 
Un relashon entre dos 
hòmber, òf dos muhé, 
no ta intenshon di e 
obispunan ainda, Fens 
ta splika. E bendishon ta 
destiná pa dos persona 
separá ku tambe ta den un 
relashon. E relashon mes 
no ta risibí e bendishon. 


Muchu lat 
Ademas, 
Fens 
no 
ta kere ku hopi pareha 
homoseksual 
ku 
ta 
kere awor ta haña nan 
kaminda pa misa atrobe. 
Naturalmente esaki ta 
yega muchu lat pa hopi 
hende. Ya nan a bai, òf 


nan a bai un iglesia mas 
progresivo. 
Nissen 
ta 
pensa tambe ku hopi 
homoseksual a bandoná e 
iglesia i ta spera un efekto 
diferente. E personanan 
ku ainda ta envolví den 
e iglesia, por lo ménos 
no ta bandoná mas i no 
ta sinti nan kondená pa 
ostrasismo mas. Segun 
Fens, 
e 
desishon 
di 
Papa a kousa divishon 
den 
Iglesia 
Katóliko 
Romano rònt mundu. Por 
ehèmpel, e konferensia 
episkopal 
Franses 
a 
sostené 
e 
dokumento 
unánimemente, pero e 
obispunan Afrikano ta 
bisa masivamente 'nò' 
na bendishon di pareha 
homoseksual. 
Fuente: NOS) 


KRALENDIJK- Reportero di BONERIANO a kapta imágen di un dama chines 
propietario di un minimarket ta bari algun glas kibra riba kaminda. Ku esaki e señora a 
evitá kualke peliger ku e glas riba kaminda por a okashoná. 


Siudadano ta bari 
riba kaminda 

Siudadano ta pidi atenshon 
pa su problema 


Un siudadano ku tin 11 
aña bibá na Boneiru tin 
hopi molèster di kachónan 
ku ta kana lòs. E ta 


kompartí su eksperensia 
ku BONERIANO. 
Hopi 
bia 
mi 
tin 
molèster 
di 
kachónan 
di bario ku ta subi e 
kurá (waya di kabritu 
di 120 centimeter haltu) 
miéntras bisiñanan no 
ke keda ku e kachónan, 
p'esei mi a yama polis 
diferente bia kaba. 
Desafortunadamente 
nan no ta hasi nada, òf por 
lo ménos nada efektivo, 
no tin feedback sí nan 


hasi algu. 
Mirando ku pa kasi 11 
aña ku mi tin molèster 
di e kachónan di bisiña, 
semper 
kachónan 
diferente 
i 
semper 
residentenan 
diferente, 
asina ku tin bia mi no por 
ni kana den mi propio 
kurá i hopi bia mi a pidi 
polis pa hasi algu, awor sí 
i ta haña ta dimas. Pasobra 
tin un ordenansa tokante 


kachó pa polis por aktua 
legalmente. 
P'esei mi a manda dos 
app djasabra, e kachónan 
di 
bisiña 
tabata 
den 
mi kurá, sin kontesta i 
djadumingu mi a entregá 
un keho osial na e hefe 
di Kuerpo Polisial, Braaf. 
Sin kontesta te awor, 
ni sikiera un app ni un 
yamada di telefòn ku a 
risibí mi mensahenan. 


Un siudadano ta alerta 
komunidat pa ta kuidadoso 
na momentu di kumpra 
komestibel. Tres bia e 
persona aki a kumpra un 
saku di aros ku tin bichi 
aden. El a papia ku e 
doñonan di e supermarket 
pero nan a bis’e e mester tin 
resibu pa nan por debolb’é 
su sèn. No ta promé biaha 
ku esaki ta sosodé. Riba e 
saku di aros no tin fecha 


Siudadano ta atvertí: 
“Pa di 3 bia ta kumpra 
aros ku bichi” 
pa por mira si ta kos ku a 
kaduká òf kiko por ta e 
motibu ku e aros tin bichi 
aden. El a hasi kompra na 
e 
supermerkado 
chines 
ku ta situá djis despues 
di e rotònde na Kaya 
Industria. Nan momentu ku 
e siudadano tabata kla pa 
kushina, el a topa bichi den 
e saku di aros. 


Pueblo paga bon tinu! 


Hende Pretu meskos ku mi, ku wowo di nos suela, 
No konosé pasado, ni sa unda futuro ta, 
Deboto el di e koloniokrasia fòrsá, gobièrnu di nos suela, 
Ta puntra kiko mi sa, ku nan no sa, 
Dikon mi no ta alabá mandatario lokal. 
Mi no tin kueru blanku, kabei ni, ni wowo di nos laman, 
Ni mi no ta karga título na mi nòmber, ni dilanti ni patras. 
Ora mi kuminsá konta, nan ta keda asombrá, 
Pasobra mi ta splika kos asina kla. 
Uzando e mantra di Amanda Gorman, mi ta bisa nan: 
“Mi a lanta di eskritor Pretu, ku a desendé di Luchadó pa Libertat 
Ku a kibra kadena i kuminsá kambia storia. Riba mi nan ta apelá.” 
Mi ta un Pèrla Pretu Presioso ku ta ninga di aseptá 
Mito plamá, ku nos ta hende emoshoná, rabiá, 
No eduká, sintá kabes abou, lomba doblá, man habrí pa limosna. 
Mi ta un Pèrla Pretu Presioso, pará pa enfrentá historia, 
Ku dos pia na suela. Si, esei mi ta. 
Ora mi mira mandatario lokal, igual ku Belua i Shi Maria, 
Sin spiritu ni wesu di lomba, ta wapa Simadan, 
Selebrando kosecha, sin nunka a planta niun simia, 
Mi ta bisa nan, ta e sanger di gueriero den mi kurpa, 
Ta e ta stimulá mi hamber pa bèrdat. 
Mi ta un Pèrla Pretu Presioso ku ta ninga di aseptá 
Mentira implantá, ku historia oksidental ta bèrdat, 
Ku edukashon i religion ta yabi pa libertat i bida inmortal. 
Mi ta un Pèrla Pretu Presioso, pará pa enfrentá historia, 
Ku dos pia na suela. Si, esei mi ta. 
Ora mi mira mandatario lokal, bula subi sinta den trein regalá, 
Sin sa destinashon, ni si tin konduktor, ni pista pa traká, 
Mi ta bisa nan, e enemigu mayó di konosementu no ta ignoransia. 
Kere ku konosementu falsu ta bèrdat, bo ta stòp di buska bèrdat 
Anto p’esei bo ta bira esklabo mental di mentira bon organisá. 
Mi ta un Pèrla Pretu Presioso ku ta ninga di aseptá 
Mito plamá, introdusí den mente di e pueblo supordiná, 
Pa programá, manipulá, ku meta pa benesiá kultura ku ta dominá. 
Mi ta un Pèrla Pretu Presioso, pará pa enfrentá historia, 
Ku dos pia na suela. Si, esei mi ta. 
Ora mi mira mandatario lokal, ku mil aña den kampaña, 
No konosé regla di wega, ta skùif dominó riba tabla di dam, 
No sa derecho ni deber, sin konosementu i sin deseo di sa, 
Mi ta bisa nan, ta e pasado ku ketu bai ta den nos presente ankrá, 
Mentira implantá, ku kada dia mi ta desmantelá. 
Mi ta un Pèrla Pretu Presioso, ku a desendé di luchadó pa libertat, 
Ku kada dia ta desenmaskará mito ku tin nos mente sklabisá. 
Mi ta un Pèrla Pretu Presioso, pará pa enfrentá historia, 
Ku dos pia na suela. Si, esei mi ta. 
Ku un kinipí di wowo pa e poema ‘Phenomenal Woman’, di Maya Angelou. 


Pèrla Pretu Presioso 


Skirbi pa Sedney Marten: 

K R A L E N D I J K - 
Atrobe ta kasi wikènt. 
KPCN 
ke 
avisá 
pa 
konsumí 
alkohòl 
ku 
límite si bo ta partisipá 
den tráko. Asina bo ta 
prevení 
situashonnan 
fèrfelu pa bo mes i pa 
otronan. Ta prohibí pa 
partisipá den tráko si 
bo a konsumí mas ku 
e 
kantidat 
máksimo 
permití. Si bo mester bai 
warda i ta haña un but ta 
dependé di e resultado di 
e tèst di supla. 


Tèst di supla 
Ku un tèst di suplá 
polis ta kontrolá si bo 
ta bou di inuensia di 
alkohòl. Bo ta obligá di 
partisipá na e tèst di supla. 
E tèst aki ta mustra si bo a 


Disfrutá, pero bebe na midi 


bebe mas ku ta permití pa 
lei. Resultado di e tèst aki 
ta determiná si bo mester 
bai warda investigashon 
mas aleu. Bo ta nenga di 
hasi e tèst? E ora ei bo 
ta haña un prosèsferbal. 
Dependiendo 
di 
e 
resultado di e tèst di 
supla 
bo 
mester 
bai 
warda di polis pa un 
análisis di rosea. Durante 
e investigashon aki polis 
ta midi presis kuantu 
alkohòl bo a konsumí ku 
un aparato spesial. 
Bo ta manehá bou d 
inuensia 
di 
alkohòl? 
E ora ei bo ta haña un 
but, 
un 
prohibishon 
(temporal) pa manehá, 
un kastigu di prisòn òf 
un kombinashon di e 
kastigunan aki. E peso di 


e kastigu ta dependé di 
e seriedat di e situashon. 
Bo ta involukrá den un 
aksidente? E ora ei ta tèst 
bo mas lihé pa konsumo 
di alkohòl ku durante di 
un kontrol rutinario. 


Mi ta kastigabel si mi ta 
fuma komo peaton? 
Esaki ta posibel. Polis 
por duna un prosèsferbal 
pa buracheria públiko. 
Polis a topa bo den estado 
burachi? E ora ei polis 
ta uza bo aparensia di 
buracheria i bo aktitut. E 
ora ei no ta hasi un tèst di 
supla. 
KPCN ta deseá un 
i tur un wikènt seif i 
plasentero! 


K R A L E N D I J K - 
Riba 
djárason 
17 
di 
yanüari, 
alrededor 
di 12 or di mèrdia, 
‘meldkamer’ sentral a 
risibí notikashon di un 
aksidente entre un pikòp 
i un siklista riba Kaya 
Nikiboko Sùit. Na yegada 
di e patruya, e shofùr di 


Aksidente entre pikòp i siklista 


e pikòp a deklará ku e 
tabata 
kore 
direkshon 
nort riba Kaya Nikiboko 
Sùit i na momentu ku el 
a bai pasa banda di dos 
siklista, el a tende un 
zonido na e banda drechi 
di e baki di su pikòp. Na 
e momentu ei el a wak 
den spil ku e siklista a 


kai na suela. E siklista a 
deklará ku e pikòp a dal 
den stür di su baiskel. Pa 
e motibu aki el a kai i a 
resultá levemente heridá. 
Personal di ambulans a 
trata e siklista na e sitio 
mes. 


KRALENDIJK- Hues 
Bob Wit a fayesé 16 di 
yanüari último despues 
di a sufri un temporada 
kòrtiku di kebrante di salu. 
E tabata hues na Korte 
Karibense 
di 
Hustisia, 
establesé na Trinidad i 
Tobago. Tambe e tabata 
presidente di e Korte 
Konstitushonal 
di 
Sint 
Maarten. Na aña 1986 el a 
traha komo hues na Korte 


Hues Jacob ‘Bob’ Wit 
a bai sosegá 
na Kòrsou. Hues Wit tabata 
konosí 
komo 
un 
hues 
markante, skèrpi i stret. 
Despues di a ehersé 
vários fushon hurídiko den 
e konstelashon di Antia 
Hulandes, na 2005 el a 
huramentá komo hues den 
Korte Karibense di Hustisia. 
For di 2010 el a ehersé e 
tarea komo presidente di 
Korte Konstitushonal. 
Pas na su restunan. 


KRALENDIJK- Korte 
a kastigá e hòmber Sjonnie 
V.E. (25) pa kore outo bou 
di inuensia di alkohòl. 
Segun e akusashon riba 
16 di sèptèmber último 
e hòmber tabata kore un 
Chevrolet Trail Blazer i 
kasi a dal den un outo di 
polis. Esaki tabata motibu 
pa polis lag’e hasi un tèst di 
supla. E tèst a detektá 790 
mikrogram di alkohòl den 
su sistema. Mesora polis a 
retené su reibeweis. “Riba 
e isla tin e pensamentu 
ku ta normal pa bebe i 
kore. Mi ta kontentu di 
mira mas kampaña di 
konsientisashon. Dikon bo 
a kore outo miéntras bo a 
bebe?”, hues a puntra. 
“Mi tabata pa bai ku un 
hende pero el a bai laga 
mi”, Sjonnie a kontestá. 
“Kuantu tempu bo tin 
bibá aki na Boneiru?”, 
skal mayó a puntra. 
“Kasi 3 aña” Sjonnie a 
kontestá. 
E sospechoso a splika 
ku e tin un kompania di 


Hues ta kastigá hòmber ku 
a kore outo fuma 
skuter i retenshon di su 
reibeweis ta perhudik’é. 
“Loke ta ‘trigger’ mi ta 
e echo ku bo ta bisa kuantu 
mester di e reibeweis bo 
tin. Pero tòg abo a skohe 
den drenta den un outo i 
manehá bou di inuensia”, 
segun skal mayó. 
“Si pero e kos aki di 
bèrdat tin inuensia riba mi 
kompania”, Sjonnie a ripití. 
OM a demandá pa e 
sospechoso paga un but di 
750 dòler. Tambe pa retené 
su reibeweis pa 6 luna di 
kual 2 luna kondishonal 
ku un periodo di prueba di 
2 aña. “Bo ke bisa algu di 
e demanda”, hues a puntra 
e 
sospechoso. 
“Danki”, 
esaki a kontestá. “Ta ami 
mester tuma e desishon, 
ainda mi no a hasi esaki”, 
hues a reakshoná. Korte 
den Promé Instansia a 
kondená Sjonnie V.E. segun 
demanda di OM. 
OM i Sjonnie a tuma 
distansia di nan derechi pa 
apelá. Pues e sentensia a 
bira denitivo 

KRALENDIJK- 
Por 
konkluí ku Boneiru ta den 
temporada di grip. Hopi 
hende ta eksperensiá e 
síntomanan di grip komo 
bastante fuerte. Ta konosí 
ku gruponan vulnerabel por 
bira gravemente malu si nan 
haña grip. Nos grandinan 
sigur ta kai bou di e grupo 
vulnerabel. 
P’esei 
ta 
importante 
pa pasa angua kontra grip 
i tambe kuida. Bosero di 
Fundashon Mariadal (FM) 
ta notiká ku nan Kas di 
Kuido no tin niun kliente 
ku grip. 
Esaki sigur ta un notisia 


Kas di Kuido liber di grip 


positivo. 
Departamento 
di Salubridat Públiko a 
konsehá lo siguiente: 
“Un persona ku tin keho 
manera kentura, tosamentu 
i keho di nanishi i garganta, 
por sòru pa no kontagiá 
otro hende. Ta importante 
pa tene distansia, ventilá 
tur espasio bon, laba man 
regularmente i tosa òf nister 
den èlebog. Si e kehonan ta 
bira mas serio rápidamente 
i un hende ta haña dikultat 
pa hala rosea òf ta bira 
konfundí, e persona akí 
mester bai ‘huisartsenpost’ 
mesora. Òf e tin ku bai 
ayudo di emergensia.” 


KRALENDIJK-Tema 
di Appeltjes van Oranje 
pa 2024: Ta huntu nos ta 
kombatí soledat! 
Oranje 
Fonds 
ta 
buskando 
inisiativa 
úniko ku por ta bon 
kandidato pa un Appeltje 
van Oranje 2024. E aña 
akí, nos tin e tema: Ta 
huntu nos ta kombatí 
soledat: Proyekto den 
kual e partisipante- i 


Appeltjes van Oranje 2024: 
Oranje Fonds buskando inisiativa ku ta kombatí soledat 


boluntarionan ta traha 
huntu, i riba un base di 
igualdat, 
pa 
kombatí 
soledat. 
Un 
inisiativa 
asina tin chèns di risibí 
un di e tres Appeltjes 
van Oranje ku lo keda 
presentá 
pa 
Reina 
Máxima, pa di 22 biaha, 
na òktober 2024. 
Di awor te 23 di 
febrüari 2024, bo por 
inskribí bo organisashon 


via 
oranjefonds.nl/ 
appeltjes. 
Pa bini na remarke, 
bo inisiativa mester ta 
úniko, kreativo i balioso, 
i e mester ta kumpli ku 
e nesesidat ku hende tin 
di bini huntu, topa otro 
i wòrdu tratá komo un 
persona ku tin balor. 
E mester ta aserká e 
persona a base di loke e 
tin di ofresé; no a base di 
su soledat. E partisipante- 
i boluntarionan mester 
ta realmente enbolbí den 
desaroyo i ehekushon 
di e aktividatnan. Nos 
ta interesá den proyekto 
kaminda bo no ta mira 
un 
diferensia 
grandi 
entre 
e 
boluntarionan 
ku ta duna atenshon i 
e 
partisipantenan 
ku 
tin mester di atenshon. 
Pasobra, ora bo hasi algu 
pa otro, esei ta yuda bo 
mes tambe. 


Soledat: un problema 
urgente 
Soledat ta un problema 
urgente; unu di kada dies 
persona ta sinti soledat. I 
no ta trata aki di hende di 
edat so, sino otro grupo 


tambe, manera hóben, 
migrante i persona ku 
un orientashon seksual 
diferente. 
Ora bo ta sinti soledat, 
bo ta sinti ku bo falta algu, 
ku bo no tin berdadero 
kontakto ku otro hende. 
Tur hende por i a yega 
di sinti asina na sierto 
momento. Bo ta sinti ku 
bo a kai den un estado di 
isolashon, ku hende no 
sa ku bo t’ei, òf ku bo no 
ta niká mashá pa nan. I 
bo por sinti soledat asta 
si tin un grupo grandi 
di hende rònt di bo. Un 
aserkamentu 
efektivo 
lo mester logra yuda e 
persona tuma akshon, 
pone su bida bèk bou di 
kontrol i hiba un bida ku 
sentido. 


Tokante Appeltjes van 
Oranje 
Tur 
aña, 
Oranje 
Fonds 
ta 
otorgá 
e 
premio Appeltjes 
van 
Oranje: é premio pa 
duna rekonosementu na 
inisiativa balioso. Asina, 
nos ta galardoná i premia 
tres 
inisiativa 
ku 
ta 
kontribuí na un komunidat 


inklusivo den kual e 
habitantenan ta sinti ku 
nan tin un kompromiso 
ku otro. Nos ta interesá 
den 
inisiativa 
ku 
ta 
úniko, kreativo i balioso, 
i ku tin dos aña òf mas 
aktivo. Na promé lugá, 
un Appeltje van Oranje ta 
un muestra di apresio pa 
e trabou i dedikashon di e 
organisashonnan ganadó. 
Ademas, e intenshon ta 
pa e premio sirbi komo 
un inspirashon pa otro. 
Oranje Fonds ta traha pa 
un komunidat den kual 
un i tur por partisipá, niun 
hende no mester sinti nan 
solitario i niun hende ta 
desampará. Tur hende ta 
konta. 
E premio pa kada un di e 
tres ganadónan ta konsistí 
di un gura di bròns, obra 
di Prinsesa Beatrix, i un 
suma di € 25.000,-. Por 
usa e suma akí libremente 
den kuadro di e ophetivo 
di e inisiativa ganadó. 
Tur aña, Reina Máxima 
ta hasi entrega di tres 
Appeltje van Oranje na 
Paleis Noordeinde. Pa 
mas informashon: www. 
oranjefonds.nl/appeltjes. 

Programanan di Bonaire.tv 
TELBO kanal 70 
Flamingo TV kanal 23 


12.00 Programashon: 
Apel di Oro Episodio 14 
13.00 Dokumental: 
Simadan di Shon Cain 
14.00 Herenisa: 
Raymundo i Teresita Werleman 
15.30 Puerto Latino: 
Luis Zárraga 


16.00 Herensia: 
Pedro Luis Ludovicus van Arneman 2 
17.00 Aki Boneiru: 
Climate Justice Greenpeace 
18.00 Herensia: 
Cosme Adolfo (Doy) Theodora 
19.00 BAPA: 
Elba Mercera Beaumont 


20.00 Herensia: 
Verner Hillarion (Venchi) Isebia 
21.00 Aki Bonaire: 
Kerki Carla Hay i Barbara Schrier 
22.00 Herensia: 
Fanny Emerenciana 
23.00 BAPA: 
Gilbert Isabella 


Djadumingu 21 Yanüari 2024 


Tur mèrdia 12’or ta kuminsá un programashon nobo di 
4 ora. E programashon aki ta ripití pa 24:00. 


UN ENKUENTRO DIVINO 


“Tin un mucha hòmber akinan ku tin sinku pan di 
puspas i dos piská, ma kiko esakinan ta pa tantu hende 
asina?” Juan 6:9 (BS) 


Su Mama a prepará 5 pan i 2 piská pone den un 
makutu. E ta tende su mama yam’e, i e ta obedesé. 
"Hiba e pannan i e piskánan akí por fabor." 
Na unda? Nos no sa! Kisas pa su tata ku ta traha 
òf pa bende pa asina nan gana algu di sèn? Ma na 
kaminda el a hañ’é ku un multitut. Un persona ta pidié 
su makutu, i e ta duna sin reklamá. Asina Hesus ta hasi 
un milager divino ku e pannan i piskánan ku e yu akí a 
ofresé. I esnan ku a kome tabata 5000. 
Hesus ta masha kreativo den hasi milager. I E ta hasié 
ku esnan dispuesto pa kere i entregá tur kos. 
Hesus no ta interesá pa bo duna kosnan grandi, loke 
E ke ta pa bo stim’É i dun’É di kurason. E por usa bo 
ofrenda chikitu pa hasi kosnan grandi. E por usa e 
tempu ku bo ta entregá na djE pa manifestá Su mes 
na bo i siña bo kosnan grandi. E ta hasi milager ku 
kosnan chikitu ku bo entregá na djE, basta e ta sali di 
un kurason sinsero i yen di amor. 
Kisas bo ta entregá bo tempu, plaka i esfuerso na 
Kristu den silensio, ma E si ta mira i E ta rekompensá 
bo fieldat. 
Kiko bo mester entregá Señor awe? Bo tempu, bo 
karakter, bo plannan, bo kurason? 
Entregá bo bida na Señor i mira kon E ta hasi un 
milager kuné! 


Miralda Paula-Frans 
Produkshon PGM 


12.00 Herensia: 
Pedro Luis Ludovicus van Arneman 2 
13.00 Aki Boneiru: 
Climate Justice Greenpeace 
14.00 Herensia: 
Cosme Adolfo (Doy) Theodora 
15.00 BAPA: 
Elba Mercera Beaumont 


16.00 Herensia: 
Verner Hillarion (Venchi) Isebia 
17.00 Aki Bonaire: 
Kerki Carla Hay i Barbara Schrier 
18.00 Herensia: 
Fanny Emerenciana 
19.00 BAPA: 
Gilbert Isabella 


20.00 Aktualidat: 
Ruben la Cruz i Siegfried Beaumont 
21.00 Aki Korsou: 
Papa Baromeo Konta kwenta 
22.00 Herensia: 
Juliana (Tanta Nana) Leito 
23.00 BAPA: 
Denise de Jongh-Rekwest, 
Bettino [Tino] de Palm & Toni Angila 

K R A L E N D I J K 
– 
“Arbitrario”, 
asina 
miembro 
di 
Tweede 
Kamer, Peter van Haasen 
di PVV, a titulá e desishon 
di Ministerio di Finansa 
ku pa sí eksonerá Europa 
Hulandes di e oumento di 
akseins riba gasolin, pero 
Karibe Hulandes nò. 
Djaweps van Haasen 


Parlamentario van Haasen: 
Trato arbitrario pa islanan BES 


a presentá e kuestion na 
ámtenarnan di BZK durante 
un enkuentro ku porta será, 
pa papia ku e miembronan 
di komishon nobo tokante 
e dokumentashon di Reino. 
“Mi a haña tende ku 
esaki 
ta 
konsekuensia 
di e maneho ‘comply or 
explain’. Den e kaso akí, 
pues a hasi a adaptashon na 


desbentaha di islanan BES. 
Mi ta komprondé ku no 
ta komprondé e islanan,” 
segun van Haasen. El a haña 
apoyo di Jan Paternotte 
di D66: “E ta doloroso 
ku no a pensa riba Karibe 
Hulandes.” 
Pa 
e 
komishon 
di 
relashon 
di 
Reino 
di 
Tweede Kamer, esaki ta 


indikashon pa pidi un 
notashon di staf tokante e 
aplikashon di e prinsipio 
‘comply 
or 
explain’, 
e ankramentu legal i e 
práktika serka inisiativanan 
for di Parlamento manera 
moshonnan i inisiativa di 
regulashon. Lo enbolbí e 
notashon di staf serka e 
debate di e komishon ku ta 
riba agènda pa 13 di mart. 
Na sèptèmber Tweede 
Kamer a urgi pa fris e 
akseins riba kombustibel 
ku tabata planiá pa oumentá 
entrante promé di yanüari 


i ku esaki e tabata for di 
mesa. Un moshon di VVD 
pa esaki, a haña sosten di 
entre otro SP, ChristenUnie. 
DENK, PVV, CDA, JA21, 
BBB, SGP i Pieter Omzigt. 
Den emoshon no a papia ku 
asina tantu palabra ku e ta 
konta pa Karibe Hulandes 
tambe. 
Ounke 
ku 
desde 
e 
implementashon di ‘comply 
or explain’ no mester ta 
nesesario mas, Sekretario 
di Estado van Rij, a laga 
e oumento di akseins tòg 
sigui riba e islanan. 


Miembro di Tweede Kamer, Peter van Haasen. 

K R A L E N D I J K 
– Yamando bon biní 
na 
169.706 
bishitante 
stayover entre yanüari i 
desèmber 2023, Boneiru 
a surpasá e sifranan di 
aña 2019, 2021 i 2022. 
E logro históriko akí ta 
representá un kresementu 
di 8%, kompará ku e 
sifranan di promé ku e 
pandemia na aña 2019. 
En total Boneiru a 
yama bon biní na 169.706 
bishitante stayover na aña 
2023, i ku esaki a surpasá 
aña 2019 (157.000) i aña 
2022 
(169.200). TCB 
su indikadó krítiko di 
prestashon (KPI), basá 
riba e STMP di aña 2017, 
tabata pa alkansá un total 
di 
170.000 
bishitante 
pa aña 2023. Esaki ta e 
di tres aña konsekutivo 
di kresementu riba base 
anual di nos isla, i ta 
surpasá tur e añanan 
anterior. 
For 
di 
aña 
2024 TCB ta kompará 
e kantidat di bishitante 


Promé i despues di e pandemia: 
Boneiru a surpasá e kantidat di turista 


stayover ku ta yega nos 
isla ku aña 2023. 
B i s h i t a n t e n a n 
hulandes 
a 
representá 
47% di e total, siguí 
pa bishitantenan for di 
Merka (23%), for di 
Kòrsou (14%), for di 
Alemania (2,1%), for di 
Aruba (2%), for di Canada 
(2%), for di Bélgika (1%) 
i for di Suisa (1%). 
Luna di mart 2023 a 
konosé e kantidat mas 
haltu di bishitante, ku un 
total di 16.493, miéntras 
luna di yanüari 2023 
a registrá e durashon 
promedio di estadia mas 
largu, ku bishitantenan ku 
a keda en total 195.294 
anochi na nos isla. En 
total 
bishitantenan 
a 
keda aproksimadamente 
1.674.163 
anochi 
na 
Boneiru, un promedio 
di 9,8 anochi pa kada 
estadia. 
Bishitantenan ku ta 
bolbe bèk a hunga un ròl 
importante den Boneiru 


su éksito turístiko na 
aña 2023. Mas òf ménos 
56,5% di e bishitantenan 
a 
bishitá 
nos 
isla 
anteriormente 
kaba, 
miéntras 43,5% a bini pa 
promé biaha. Na luna di 
desèmber 
bishitantenan 
ku 
ta 
bolbe 
bèk 
a 
representá no ménos ku 
60% di e kantidat total di 
bishitante. 
E meta mas komun 
pa e wéspetnan bishitá 
Boneiru tabata vakansi, 
kaminda 52% a indiká 
esaki 
komo 
motibu 
prinsipal. Sambuyamentu 
ta 
sigui 
ku 
13,6%, 
miéntras biahe di negoshi 
i bishita na amigu i famia 
kada un a representá 8%. 
B i s h i t a n t e n a n 
hulandes 
fuertemente 
a duna preferensia na 
vakansi, kaminda 67% 
a indiká esaki komo 
nan meta prinsipal. Nan 
durashon promedio di 
estadia tabata 11,9 anochi. 
E bishitantenan hulandes 


a bini prinsipalmente for 
di Noord-Holland, Zuid- 
Holland i Noord-Brabant, 
kaminda 
e 
datonan 
demográko di edat ta 
mustra 20,5% entre 55 pa 
54 aña, 20% entre 45 pa 
54 aña i 17% entre 25 pa 
34 aña. 
B i s h i t a n t e n a n 
merikano tabata repartí 
den un forma mas balansá 
entre 
sambuyamentu 
(43%) 
i 
vakansi 
(42,5%), ku un durashon 
promedio 
di 
estadia 
mas kòrtiku di 8,4%. E 
bishitantenan 
merikano 
a 
bini 
prinsipalmente 
for di Florida, Texas, 
California, New York i 
Colorado. Nan datonan 
demográko 
di 
edat 
a mustra un presensia 
signikante di biaheronan 
di edat mediano i edat 
mas haltu, kaminda 24% 
tabatin entre 55 i 64 aña, 
20% tabata mas grandi ku 
65 aña i 20% tabatin entre 
45 i 54 aña. 
Por 
lo 
general 
e 
bishitantenan 
for 
di 
Kòrsou 
a 
keda 
un 
periodo mas kòrtiku, ku 
un durashon promedio 
di estadia di 4,5 anochi. 
Nan meta mas prinsipal 
pa bishita tabata hasi 
negoshi (29%), vakansi 
(22%) i bishitá amigu i 
famia (14%). 
Pa 
loke 
ta 
trata 
preferensia 
pa 
akomodashon, 56% di 
e bishitantenan a skohe 
pa hotèl òf risòrt, 21% a 
skohe pa apartamentu, 
11% a skohe pa vila i 6% 
a keda serka amigu òf 
famia. 


TCB a tene enkuesta 
‘exit’ pa midi satisfakshon 
di turista i e resultadonan 
a mustra reakshonnan 
positivo. 
Bishitantenan 
mui probablemente lo 
rekomendá 
Boneiru 
(93), nan a kaliká 
nan estadia general ku 
un ekselente 92 for di 
100 i nan a indiká ku 
probablemente nan lo 
bolbe bishitá nos isla 
(91%). 
Miles 
Mercera, 
direktor 
di 
TCB, 
a 
ekspresá 
su 
mes 
ku 
hopi 
entusiasmo: 
“E 
kresementu 
remarkabel 
di turismo na Boneiru 
na aña 2023 ta un 
prueba 
di 
resiliensia 
di nos destinashon i 
sosten 
insesante 
di 
nos 
bishitantenan 
i 
nos 
komunidat 
lokal. 
Sinseramente 
nos 
ta 
gradisí tur hende ku 
a kontribuí na éksito 
di Boneiru su sektor 
turístiko pa medio di 
kolaborashon, 
pashon 
i 
dedikashon. 
Huntu 
nos 
ta 
hasi 
Boneiru 
un 
destinashon 
di 
biahe sostenibel, ku ta 
brinda 
eksperensianan 
inolvidabel, 
úniko 
i 
outéntiko i hospitalidat 
eksepshonal.” 
Pa 
estadístika 
i 
informashon mas detayá 
tokante 
Boneiru 
su 
prestashonnan 
turístiko 
bo 
por 
bishitá 
nos 
wèpsait osial riba www. 
bonaireisland.com òf bo 
por tuma kontakto ku 
nos via email riba info@ 
bonaireisland.com. 

Na 2008, Fred i su 
ruman Rita a redeskubrí 
e dos minanan di e mrtal 
manganeso riba tereno di 
plantashi 
Zevenbergen 
den Parke Kristòf. Poko 
tempu despues nos a bai 
bèk huntu ku Leon Pors, na 
e momentu ei geólogo di 
Carmabi i di Parke Kristòf 
i algun miembro di e nos 
grupo di trabou, André i 
José, tambe tabata entre 
nan. 
Esaki 
tabata 
tambe 
e 
kuminsamentu 
di 
nos 
kaminatanan 
di 
eksplorashon. Despues di 
dos aña, John a uni ku nos 
i despues mas eksploradó 
tambe. 
Ku eksepshon di Fred 


‘SPEURNEUZEN’ DEN NATURALESA 


Pa: François van de Hoeven 
Zevenbergen – Minanan di manganeso 


ku mi, ningun di e grupo 
tabata konosé e minanan 
aki. Un bon motibu pa bai 
bishitá nan atrobe. Nos 
antrion tabata e trahadó 
di 
hristoelpark 
Bert 
Swittters. 
Ku outo nos por a yega 
te na pia di e seru kaminda 
e minanan ta lokalisá. E 
trayekto di riel bieu di trein 
pa e minanan ta kuminsá 
aki, pero e no ta yega te na e 
minanan, ku konsekuensia 
ku e lokalidat eksakto di e 
minanan a bai pèrdí. 
Lo ta lógiko pa pensá ku 
e minanan ta konektá ku e 
riel, pero esei no ta kaso. 
Pakiko no ta mashá kla. 
E minanan ta keda banda 
di otro, hopi mas haltu ku e 


lugá na unda e riel ta kaba. 
Nan ta keda bou di rant di 
e seru. Nos a redeskubrí 
un buraku di prueba pa 
un di tres mina riba e 
mesun 
altura, 
kaminda 
aparentemente nan a disidí 
despues pa no sigui koba. 
Na otro banda di e seru, 
awor tambe parti di e tereno 
di 
hristoelpark, 
pero 
ántes tereno di plantashi 
Jeremie, ku riba dje e 
edisionan na unda tabata 
prosesá 
e 
manganeso, 
Newtown, 
eksplotá 
pa 
John Goddon, tin hopi mas 
señal di eksplorashon i 
prosesamentu di e material. 
Esaki ta riba un distansia 
kòrtiku for di e minanan ku 
nos a bishitá. 

Ámbos mina a keda 
tapá ku piedra lòs, pero 
por drenta un di nan ainda, 
despues di gatia un tiki. E 
mina aki ta un tunel ámplio 
di 30 meter ku ta bai 
horizontalmente den e seru. 
E koló di e barankanan 
kibrá ta bunita. Tin un 
variedat grandi di piedra, 
pero aki mi konosementu ta 
limitá. Un biá Leon Pors a 
splika nos, pero mi a lubidá 
tur kos. 
E di dos mina tabata tapá 
hopi mas mihó ku piedra. 
E di dos biá nos a bai 
bon prepará ku piki ku 


skòp. Despues di koba 
un tiki e buraku tabata 
susientemente 
grandi 
pa Fred por krùip drenta. 
Pero, kiko el a topa den e 
espasionan patras? Otro 
monton di desperdisio ku 
a sera e tunel tur kaminda. 
Komo resultado ku te awe 
nos no a yega mas leu. 
Historia oral ta bisa ku 
den e tunel tin hèrment 
ku nan tabata usa den e 
minanan wardá. P’esei a 
tapa nan. Si ta bèrdat nos no 
sa, pasobra nunka mas nos 
no a bai e minanan aki. 

KRALENDIJK- 
Ku 
orguyo Fundashon Mariadal 
ta anunsiá añadishon di dos 
ambulans nobo i avansá na 
su ota, un fortikashon 
signikante di e kapasidat 
di kuido di emergensia na 
Boneiru. 
Durante e atardi akí nos 
a selebrá un seremonia 
memorabel 
di 
traspaso 
di yabi na nos Ayudo di 
Emergensia. Akí 
tabata 


Ambulans nobo i avansá pa Fundashon Mariadal 


presente: Curvin George, 
direktor di ZJCN, Mirella 
Walters, kordinadó di kuido 
na Kuido di Emergensia i 
Joger Jacobs, nos anterior 
mènedjer médiko. Wim 
Treurniet i John Berger di 
Tulatech, ku Fundashon 
Mariadal a kontratá komo 
eksperto pa kompra di nos 
ambulansnan nobo, a hasi 
entrega di e yabinan na 
Mirella Walters i Curvin 


George. E momentu spesial 
akí a keda inmortalisá den 
un seri di potrèt bunita, 
loke ta simbóliko pa e fase 
nobo akí den dunamentu di 
kuido. 
Nos ta yen di konansa 
tokante e inuensia positivo 
ku e ambulansnan nobo 
akí lo bai tin i nos ta sigui 
hasi esfuerso pa desaroyo 
kontinuo di nos servisionan 
di ayudo di emergensia. 


KRALENDIJK- Djaweps, 18 di yanüari den oranan 
di mainta un lòli a bai awa na waf di duana. No tabatin 
herido, si e shofùr a keda ku basta spantu. Despues di 
mèrdia a kuminsá ku trabounan pa saka i lòli for di awa. E 
potrètnan di ilustrá e trabounan tumando lugá. 
Ta saka lòli ku a bai awa 


KRALENDIJK- 
Ku 
orguyo Vellit ta anunsiá 
lansamentu di su mes tim 
di koredó! E tim, ku ta 
konsistí di seis miembro 
talentoso - Louis Coppen, 
Roën 
Trinidad, 
Dwight 
Soliano, Steven Luiken, Raj 
Maharay i Sjouke Waninge 
– lo representá Boneiru 
den diferente máratòn den 
region. 


Vellit ta introdusí: 
Tim di koredó 


Bou di guia di koredó 
máratòn eksperensiá Louis 
Coppen, e miembronan di 
e tim lo kuminsá ku nan 
treinen tur djasabra, en 
preparashon pa e máratòn 
‘Ronde di Aruba’ di 72 km 
riba 12 di aprel próksimo. 
Vellit ta orguyoso di 
e logro aki i ta deseá e 
tim hopi éksito ku nan 
preparashonnan! 

NILO 
Trankilo 


Awe NiloTrankilo ta 
bai sigui bai bèk den 
tempu di fraternan na 
skol básiko St. Domini- 
cusschool i tambe na 
Lourdes 
Mavo-Etao 
i 
Scholengemeen- 
schap Bonaire den 
añanan 1966-1976. 
Mi ta korda poko di 
e yùfrou i menernan 
di e skol e tempu ei. 
Den 2e klas tabatin 
yùfrou Flora Joubert 
Nicolaas, den 3e klas 
mener Josephia, den 
4e klas Rolly Pourier, 
den 5e klas Julio Her- 
rera, den 6e klas Frat- 
er Adelbrecht. 
Meneer Julio aki ta- 
bata resa ku nos tur 
mainta den klas i ta 
pidi nos pa resa pa 
awa kai na su kunuku 
so so. 
Den 10 or-nan ei e 
ta duna nos tarea pa 
hasi i e ta kue su tèr- 
mo i su kòpi ku skòter 
i basha e líkido pre- 
sioso den su kòpi. Ora 
ku bo kere tabata te 
òf kòfi, lugá ta e "awa 
fuerte" e tabata bebe, 
anto e ta supl’é mane- 


ra ta fria e ta fri’é pa 
kamuflahe. Pero nin- 
gun huma ta bai laira. 
Despues e ta kee su 
korant i e ta traha un 
buraku aden i ta lur nos 
dor di e buraku ora ku e 
ta hasi ta manera e ko- 
rant e ta lesa. 
Shon Julio aki tambe 
tabata gusta kuenta di 
suta bo ku un kantidat 


di 5x liñall riba otro den 
bo man. Ohalá bo hala 
bo man i e tira e liñal 
den bashí. Awèl e ta 
bati e liñalnan kibra den 
bo man mes e ora ei. 
Hopi sota a kai na 
skol básiko ei. Nan a 
yuda sí, pasobra tur e 
alumnonan di e tem- 
pu ei a bira hendenan 
ehemplar den komuni- 


dat. 
Despues 
na 
aña 
1972 NiloTrankilo a bai 
Lourdes Mavo. Einan 
NiloTrankilo a haña lès 
di spañó serka Frater 
Cypriano. Ainda mi ta 
kòrda kon e lès ta bai: 
"Mi nombre es Pepe y 
mi apellido es Lopez. 
Yo me llamo Pepe Lo- 
pez". E buki tabata 
yama ‘El Puente’. 
E frater ei nos ta 
yama frater ‘Konènchi’ 
òr ‘Kabes di Paloma’, 
debí na su aparensia. 


Serka Frater Fabius 
NiloTrankilo 
a 
haña 
les di ‘Aardrijkskunde’. 
Kuenta di ‘wie was 
Alonso de Ojeda’ i ken 
a deskubrí Merka etc. 
E frater di schei- 
kunde tabata Frater Ul- 
rich ku su barika grandi 
asina. Un biaha Frater 
Ulrich aki a duna Ni- 
loTrankilo un tarea pa 
bai bòrchi bai splika. 
NiloTrankilo tabata sa 
e splikashon i kontesta, 
pero a nenga redonda- 
mente di bai bòrchi. 
Mi a para riba ku mi 
no ta bai bòrchi i e frat- 
er a dunami ‘strafwerk’ 
pa traha. NiloTrankilo 
mester a skibi 300 bi- 


aha: "Ik moet naar 
mijn leraar luisteren". 
Ta hopi straf pa skibi 
òmbu. NiloTrankilo ta- 
bata laga e otro alum- 
nonan yud’é skibi. Mi 
tabata paga un depchi 
pa blachi di skreft. Mi 
tabata paga nan ku 
sen di kuementu di 
yuana. 
Pero dikon Nilo- 
Trankilo a nenga pa 
bai bòrchi bo lo ta 
puntra? Awèl ta pa- 
sobra mi tabatin un 
karson ku un buraku 
aden, nèt parti patras. 
I mi no kier a bai bòr- 
chi pa e otro alumnon- 
an no wak e buraku i 
hari mi. Mi a preferá 
tuma mi straf. 
Ata otro ora Nilo- 
Trankilo ta sinta papia 
den e mésun klas di 
Frater Ulrich i atrobe 
NiloTrankilo a haña 
straf. Atrobe 300 bi- 
aha, anto e biaha aki 
mi a haña pa skibi: "Ik 
mag niet in de klas 
praten." 
Asina ta ku Nilo- 
Trankilo aki a haña su 
bon straf i sla na skol 
den su tempu. I a siña 
di nan tambe si. Bon 
tempu. 


MAS DI TEMPU DI 
SKOL 


Frater Desiderius. 


Algun frater huntu ku algun maestro di St. Dominicusschool. 


Frater Ulrich despues tabata traha den Imprensa 
DECO. 


14 
Djasabra 20 Yanüari 2024 


Isla misterioso (16) 
Outor Alfons Gabriel 
Tradusí i adaptá pa Udo Lüsse i Bòi Antoin 


Pa Alfons Gabriel Boneiru tabata un isla misterioso. Un isla ku a fasin’é durante e 
periodo ku el a traha komo dòkter riba e isla aki meimei di añanan binti di siglo pasá. 
Archivo di foto i dokumento di Alfons Gabriel ta wardá serka Fundashon Históriko 
Boneriano – FuHiKuBo. For di su archivo di foto i tambe un buki ku el a skirbi, titulá 
Tschogogo, nos ta publiká e seri aki riba djasabra. 


Dianan ta pasa 
Otro tres siman a pasa. 
Ta 5 di ougùstùs. Nos 
eksitashon i alegria no 
konosé límite na mo- 
mentu 
ku, 
yegando 
serka di e neishinan, 
nos nota ku e yunan di 
flamingo a kuminsá sali 
for di e webunan. Nos 
no tin miedu ku nos lo 
kore ku e flamingonan. 
E mayornan semper lo 
regresá tòg serka nan 
yunan, di manera ku 


nos ta aserká nan sin 
niun kobertura. 
Tin hende ku ta sugeri 
ku e flamingonan ta 
pone pòst di warda den 
e área di nan neishinan. 
Nos no a haña ningun. 
Un kaminda meimei di 
e grupo un señal di at- 
vertensia ta zona. E ta 
pIama manera un kan- 
dela. Un sierto konmo- 
shon ta manifestá den 
e ehérsito kompletu di 
flamingo. E chogogo- 


nan ta rèk nan gargan- 
ta i ta lanta nan kabes. 
Mas bien eksitá nan 
ta kore rònt manera 
kos ku a pèrdè kabes, 
produsiendo un zonido 
ûniko. Bo por ripará ku 
nan ta aiarmá, pero te 
ainda nan no por disidí 
pa bandoná nan yunan. 
Nos ta aserká e pa- 
ranan te na ..... ma- 
somenos 70 meter di 
distansia. Awor nan ta 
kuminsá move bai for di 
nos, posishonando nan 
mes den un liña kontra 
bientu. Mitar koriendo 
i mitar bulando nan ta 
despegá. E bientu ta 
hasi difísil pa saka por- 
trèt. 
E flamingonan ta sirku- 
lá riba e lugá na unda 
a stroba nan tranki- 
lidat - primeramente 
den sírkulonan chikitu 
i despues mas grandi. 
Ku un gritu duru i tris- 
tu e paranan adulto ta 
sirkulá riba nos, ku nan 


garganta straño doblá i 
nan pianan stret di rèk 
parti patras. 
Finalmente 
nan 
ta 
separá den diferente 
grupo i ta kuminsá bula 
kada bes mas abou, 
pasa riba un eksten- 
shon di awa i despues 
ta baha atrobe den e 
awa plat. Nos ta dren- 
ta e krèsh di flamingo 
ku un beis festivo. Por 
mira kriaturanan bunita, 
komparabel ku patunan 
gigantesko, drumi den 
e montonnan di lodo. 
Nan piko i pianan tin 
un koló kòrá i notable- 
mente ta mas desar- 
oyá ku e sobrá kurpa. 
E plumanan no ta hel, 
pero shinishi-blanku. 
Rònt di nan wowonan 
tin kueru sunú. Algun 


di e webunan ta kibrá i 
por mira e yunan chiki- 
tu di flamingo. Tin tam- 
be webu ku no a kibra. 
Nan ta ketu bai kubrí ku 
algun pluma di e para 
adulto. 
Ki sensashon straño ta 
pa tene un di e flaming- 
onan chikitu aki den bo 
man i pa tende su gri- 
tunan. E no ta demon- 
strá ningun miedu i ta 
akomodá su mes den 
nos plant'i man. E no 
ta rekonosé kon pelig- 
roso e ser ku ta mishi 
koutelosamente ku su 
kurpa suave ta. Lo ta 
bon pa e keda leu for di 
e ser aki e sobrá parti 
di su bida. Esaki ta e 
tempu riba kua nos a 
spera asina tantu. 

Porfin Mariadal a kumpra 
ambulans nobo. 
Awèl si, nan tabata warda 
Clarki paga su debe. Awor 
nan por a usa e sèn. 

E Ministerio Ekstraordinario 
di Sagrada Komunion 


Den hopi okashon, ora nos 
ta asistí na e Misa dominikal 
nos a topa ku e kurioso fenó- 
meno di mira un fila largu den e 
momento di komunion. Algun 
laiko, hòmber òf muhénan, ta 
aserká e saserdote pa yud’é pa 
repartí e komunion. Nos asaltá 
la duda: ken e personanan ei 
ta? Ta korekto loke nan ta hasi? 
Ami por yuda di mesun man- 
era? 
Ta asina nos ta yama e per- 
sonanan aki ministronan ek- 
straordinario di sagrada Ko- 
munion. 
Kiko e ministerio ta? 
Tabata na 30 aprel 1969, 
Tata Santu Pablo VI a kere 
kunbiniente konstituí otro min- 
istro ekstraordinario ku por at- 
ministrá, na su mes i na otro- 
nan, e Sagrada Komunion, pa 
kual el a dekretá e Institushon 
di e Sagrada Kongregashon di 
Sakramentonan “Fidei Cus- 
tos”, riba e ministronan ek- 
straordinario di komunion. 
E ministerio laikal den Igle- 
sia Katóliko mester tin: “Unda 
ta konsehá i nesesidat di Igle- 
sia i no tin ministronan, por ta 
ku laikonan, aunke nan no sea 
lektor ni akólito, remplasá den 
algun di nan funshonnan, ke 
men, ehersé e ministerio di pa- 
labra, presidí orashonnan 
litúrgiko, atministrá e boutismo 
i duna sagrada Komunion seg- 
un e preskripshon di e dere- 
cho”. 
Kua tabatin e nesesidat 


esun ku mester di dje. 
Pa risibí e ministerio akí 
Iglesia ta pidi ku e fiel, hòm- 
ber òf muhé ku ser instituí 
komo ministro ekstraordinar- 
io di Sagrada Komunion, 
mester adekuadamente in- 
struí i ser rekomendabel pa su 
bida, pa su fe i pa su kustum- 
bernan. 
Inkluso ta utilisá algun pa- 
labra mashá eksakto tokante 
kapasidat di e persona, ku ta 
transkribí a kontinuashon. 
“No ta sea eligí ningun per- 
sona di kua nombramentu lo 
por kousa atmirashon na fiel- 
nan”. 
Kiko mester rekerí pa 
ehersé e ministerio akí? 
Pa konstitushon di e min- 
isterio akí ta rekerí eksisten- 
sia di un nesesidat denter di 
Iglesia. Pa ehersé e ministe- 
rio laikal akí ta rekirí e debi- 
do formashon, konsiensia i 
generosidat. 
Rekisitonan di e kandi- 
datonan: 
1.personanan adulto 
(hòmbernan òf muhénan) ku 
a risibí e Sakramento di Kon- 
firmashon; 
2.ku ta destaká pa su fe, 
bon kustumbernan i bida fa- 
miliar ehemplar; 
3.ku sea bon aseptá pa e 
komunidat kristian lokal; 
4.ku ta gusta orashon i 
por yuda otronan pa resa; 
5.ku espesial delikadesa 
den trato ku enfermonan, an- 


aki? 
· Ku no tabatin saserdote, 
diákono òf akólito ku por parti 
komunion. 
· Ku no por tin nan, nan no 
por atministrá komunion dor 
stroba pa otro ministerio pas- 
toral, òf falta di salú òf e edat 
avansá. 
· Ku tin sea tantu fiel ku ta 
pidi komunion ku lo ta nesesi- 
dat pa alargá demasiado e Misa 
òf distribushon di komunion 
pafó di dje. 
E rason di e ministerio 
akí 
Iglesia semper ta mira pa e 
nesesidatnan di su yunan. I di e 
manera akí, bon sea pa kriteri- 
onan di práktika pa evitá rein- 
an inmenso ku lo distansiá hopi 
di persona ku ta aserká pa ris- 
ibí e komunion òf práktika- 
mente no lo no tin tempu pa 
repartié, òf dilanti di falta di 
saserdotenan òf personanan 
apropiá manera den e mishon- 
nan, Iglesia ta sòru pa hasi 
aksesibel e Kurpa di Kristu pa 


Bo mester koregí 


Algun biaha ku ta sosedé ku bo mester tuma 
un desishon ku mester afektá na un ser kerí, 
na un konosí òf otro persona? 
Hopi biaha, a lo largu di bo bida, bo mester ta 
ku pasa dor di e trans akí, no buska dor di bo, 
pero ku e sirkunstansianan te hiba bo na dje. 


Por ta ku ta sosedé bo pa kousa den bo trabou, 
di bo funshon, òf tambe di akontesimentu ku ta sosedé 
na bo alrededor òf ku bo presensia i ta hasi nesesario 
ku bo mester tuma desishonnan ku por nifiká 
un problema pa e famia, amigu òf konosí, 
i ku afektá den su persona, den su famia òf den su 
kosnan. 


Den e sirkunstansianan i promé di tuma un desishon, 
lo bo mester mira i devaluá tur loke ta rondoná e 
situashon 
ku tin ku biba dor di e sirkunstansia akí. 
Ta nesesario ku, ku humildat, pone tur kos den presensia 
di Dios i pidié ku Spiritu ta yuda bo na mira klaramente 
i diserní e manera mas korekto pa aktua. 


Por ta ku bo ta pensa ku bo ta kousando un malu, 
no kerí, pero obligatorio; pasobra tin sirkunstansianan 
den bida ku ta aparentá ser malunan, pero sernan ta, 
finalmente ta yega na un bon. 


Bo akshon mester ta totalmente liber 
di pashonamentu, opseshon i kualkier otro aktitut 
emoshonal ku ta laga bo pèrdè ophetividat. 
Meditá tambe si bo determinashon lo por tene algun 
alternativa, ku sin modifik’é sustansialmente, permití 
temperá, aligerá, pena òf e daño ku por 
i no deseá kousá. 


I si despues di tur esaki mester di bo akshon, 
pone finalmente tur kos den mannan di Dios i pidié ku sea 
E ta esun ku ta tuma su mannan e otro persona 
i intervení p’asina ku e aparente malu, ta kombertí 
finalmente den un bon pa bo ruman. 


“Si bo ruman ta peka, mira i korigié den privá. 
Si bo ta kaso di bo, bo a salba bo ruman. 
Si b no ta hasi ku bo, yama otro òf otro dos, 
P’asina ku tur e asuntu keda konfirmá pa boka 
di dos òf tres testigunan. i e ruman nenga di tende, 
hiba henter e asuntu dilanti 
di iglesia. I si ainda e no ke tende, trat’é komo si fuera 
ta un pagano òf kobradó di belasting.” (Mt 18, 15-18) 


Finalmente, si ya bo a hasi tur loke bo tabata por, 
Lag’é den mannan di Dios, trankilisá tur bo ser 
i inundá bo alma di pas, e pas do yunan di Dios. 


Miguel A. Osimani 


Den buska di felisidat 


“Hopi persona, Peral S. Back a skirbi, ta pèrdè alegrianan, sperando e gran felisidat.” Un 
opservashon realista di bida. Pensando semper den kosnan grandi nos ta lubidá riba esnan 
chikí. E ta manera no biba e dianan di siman pasobra nos ta pensa riba fin di siman. 
Felisidat ta den kosnan chikí den kosnan chikí di bida, den detayenan chikí. 
Ora solo ta pensa riba akontesimentunan grandi nos ta pèrdè e okashon di disfrutá di e 
akontesimentunan diario. 
Nos ta lubidá di e felisidat ku nos ta duna e sonrisa di e yu chikí. 
Nos ta lubidá di e felisidat di sinti nos uní rondó di mesa kompartiendo e mesun pan. 
Nos ta lubidá di e felisidat atrobe e dia ku nos ta estrená, pensando riba nos kumpleaño. 
Nos ta lubidá di e felisidat di mira sonreí na nos hendenan den kas. 
Nos ta lubidá di e felisidat di ku nos por a biba i nos a tin pa kome. 
Nos ta lubidá di e felisidat ku nos ta proporshoná un amistat sinsero. 
Nos ta lubidá di e felisidat ku nos ta regalá ku nos amistat berdadero. 
Nos ta lubidá di e felisidat nos ta yega di e sonrisa di e esposo òf di e esposa. 
Nos ta lubidá di e felisidat di sa ku e abuelo ta awe di bon humor. 
Nos ta lubidá di e felisidat ku ta trese ku e yu ta trese su rapòrt di skol ta trese su bon 
puntonan. 
Nos ta lubidá di e felisidat ku nos ta sinti ora ta kontemplá e flornan di hardin. 
No, felisidat no ta dependé di e momentonan grandi, sino di e momentonan chikí i insignifi- 
kante di kada dia. Playanan no ta trahá pa minúskulo santunan i no di barankanan grandi. 
Akontesimentu ta momentonan ku ta pasa. 
Alegrianan ta pasa den kada momento. 


sianonan i hèndikèp; 
6.ku por dediká tempu i, 
por lo tantu ku no tin ya hopi 
kompromisonan pastoral, 
evitando akumulashon di re- 
sponsabilidatnan; 
7.ku no ta konsiderá e min- 
isterio akí komo un promoshon 
òf un honor ku lo bini pa reko- 
mpensá e méritonan, sino komo 
un servisio humilde; 
8.ta trata di un ministerio 
“Ad Tempus” (temporal). 
Di e manera akí laikonan por 
yuda den un forma aktivo e 


saserdotenan den distribus- 
hon di e Komunion, tantu den 
Misa komo pafó di dje. 
E ora ei… 
Abo ke yuda Iglesia 
Katóliko? Bo a pensa riba 
kuantu persona no ta ser ris- 
ibí Hesukristu den hospital, 
prizon, den kasnan di kuido 
òf den nan kas, pa e saser- 
dote no tin práktikamente 
tempu i no tin personanan ku 
ta yud’é? Kisas abo por ser 
un ministro ekstraordinario di 
Sagrada Komunion. 

ARUBA 
STATIA/SABA/ST. MAARTEN 


O R A N J E S T A D 
(EUX) -- For di tempran 
mainta di djamars, un 
akshon ta tumando lugá 
na 
e 
sentro 
médiko 
Queen Beatrix (QBMC), 
kaminda miembronan di 
personal a presentá ku 
kaminsa pretu ku e teksto 
'unifòrm awor’, en bes di 
nan unifòrm regular. 
E akshon ta tuma lugá 


Akshon na Queen Beatrix Medical Center 


pasobra e miembronan di 
personal no ta kontentu ku e 
problemanan ku ta tumando 
lugá pa risibí unifòrm nobo 
i sapatu di trabou nobo. 
“E empleadonan mester 
risibí sapatu nobo kada dos 
aña, pero algun ta usa nan 
pa mas ku kuater aña, loke 
no ta aseptabel, presidente 
di e sindikato All-For-One 
Union, Charles Woodley, a 


bisa. 
Segun 
Woodley, 
a 
manda vários karta pa 
BMC, pero sin kontesta. E 
situashon e no ta positivo 
pa niun hende. Esaki no 
ta bon pa empleadonan 
i no ta bon pa hospital, 
pero nos mester resolvé 
e 
problema 
akí 
i 
empleadonan meresé un 
trato desente di maneho. 


THE 
BOTTOM 
-- 
Aña pasá a tuma medida 
importante 
pa 
logra 
kasnan mas aksesibel i 
pa baha preis di kas na 
Bonaire, Sint Eustatius i 
Saba. Esaki ta sali for di e 
promé rapòrt di progreso 
di e agènda di polítika di 
hustisia sosial i desaroyo 
físiko pa Karibe Hulandes, 
ku Sekretario di Estado 
Aleandra van Huelen, a 
manda pa Tweede Kamer 
djaluna 15 di yanüari. E 
reportahenan di progreso 
ta 
mustra 
desaroyonan 
riba e isla for di e inisio 
di e implementashon di e 
agènda di polítika na inisio 
di e aña akí. 
Oumentá nivel di bida i 
eliminá pobresa na Karibe 
Hulandes, ta ophetivonan 
importante pa Gobièrnu di 
Reino i e entidatnan públiko 
di Boneiru, Sint Eustatius 
i Saba. Un kas aseptabel, 
ta un parti importante 


Konstrukshon aselerá i aparatonan di kas ku ta spar energia 


desente i digno. Ta p'esei 
e partidonan akí ta hasi un 
esfuerso huntu pa konstruí 
kasnan mas aksesibel i 
baha e kosta di kas pa 
personanan ku entrada mas 
abou. Un programa nobo di 
desaroyo físiko, lo protehá 
e singularidat i bunitesa di 
e islanan, tantu riba tera 
komo na laman. 
Na Saba, e karta di 
intenshon rmá ta impliká 
entre otro e desaroyo di 50 
kas privá i di hür aksesibel. 
Ademas 1.2 mion euro ta 
destiná pa e konstrukshon 
akselerá di 18 kas sosial pa 
e korporashon di bibienda 
Bazalt 
Wonen, 
den 
e 
proyekto Under the Hill - 2. 
E kasnan akí ta terminá den 
e promé kuartal di 2024. 
Saba tin un tradishon 
fuerte 
di 
konstruí 
su 
mes 
kas. 
Sinembargo, 
e gastunan asosiá ku e 
trabounan di preparashon 
di konstrukshon, ta hopi 


haltu i hopi biá no ta keda 
kubrí pa un hipotek. Lo 
prepará 
un 
reglamento 
nobo ku ta duna hende un 
kontribushon pa nansiá e 
trabounan di konstrukshon 
preparatorio pa konstruí 
nan mes kas. Ehèmpelnan 
di esaki, ta e trabounan di 
kobamentu, konstrukshon 
di pos di séptiko i e fundeshi 
di un kas nobo. 
E redukshon di e gastu 
di hür den e sektor di 
bibienda sosial na Saba, 
ta un averahe di 158 
dòler pa luna pa kas. Pa 
aliviá pobresa energétiko, 
Gobièrnu di Reino a pone 
360 mil euro disponibel pa 
redusí e kosto di bibienda. 
Ta bai usa e plaka akí pa 
kumpra aparatonan di kas 
ku ta spar energia, manera 
frishidèr, frizer i stòf, na 
personanan ku entrada mas 
abou. 
E informe di progreso 
di 2023, ta mustra ku hopi 


kos a sosodé den e promé 
aña di ehekushon di e 
agènda di polítika di kas 
sosial i desaroyo físiko. E 
base ta aki e rumbo a keda 
establesé den kontenido, 
e medionan nansiero a 


keda pone disponibel i e 
kapasidat 
di 
ehekushon 
por keda organisá. Hende 
tambe 
por 
manda 
un 
reakshon riba e programa 
di desaroyo físiko Karibe 
Hulandes te febrüari 2024. 


PHILIPSBURG 
-- 
Un mal funshonamentu 
den e sistema di awa na 
Aeropuerto Internashonal 
Prensès 
Juliana, 
PJIA, 
a 
kousa 
akumulashon 
di awa den un sekshon 
di aeropuerto kousando 
un fuga inesperá di awa 
djárason. 
Suzy Kartokromo, un 
funshonario di PJIA, a 
duna e informashon na 
Daily Herald den tokante e 
insidente. 
Un video kaminda por 
mira awa ta sali den un 
tienda na aeropuerto for di 
dak, a sirkulá ampliamente 
riba djárason, generando 
preokupashon 
pa 
e 


Mal funshonamentu 
sistema di awa 


insidente. 
Kartokromo a bisa ku 
e insidente a keda resolvé 
rápidamente den e mihó 
interes di tur. “Seguridat 
i 
komodidat 
di 
nos 
pasaheronan, empleadonan 
i interesadonan, ta keda 
nos prioridat mas haltu,” 
el a bisa. Nos ekipo dediká 
a aktua lihé pa kontrolá 
e 
fuga, 
minimalisá 
e 
interupshonnan i restorá 
normalidat den e área 
afektá. Nos ta komprondé 
e 
importansia 
di 
un 
eksperensia di biahe lihé i 
agradabel i nos ta lamentá 
profundamente 
kualke 
problema ku a keda kousa, 
Kartokromo a bisa. 

ARUBA 
ARUBA 


ORANJESTAD – Riba 
e anochi di 10 pa 11 di 
December ultimo, a sosode 
un tragedia c’un gru[1]po di 
17 ciudadano Venezolano, 
kendenan a trata di drenta 
Aruba como ilegal, pero na 
mes momento tambe kier 
a introduci un lote grandi 
di droga. Den oranan di 
marduga un di e personanan 
aki cu a logra su subi tera y 
a bati alarma, a pidi ayudo 
pa busca un grupo grandi 
di persona cu tabata den 
e ‘lancha’ cu a sali for di 
Falcon rumbo pa costa di 
Aruba. 
E mainta di 11 di 
December, fuera di a bin 
haya dos persona riba 
baranca luchando contra 
e olanan bruto, a bin 
recuperas tres curpa di cual 


Confirma na Venezuela 
Diesun persona a hoga den tragedia di Vader Piet 


dos tabata sernan femenino 
y un homber mientras cu 
mas despues a bin haya un 
curpa hopi mutila tambe 
cerca di e costa di Vader 
Piet. No tabatin mucho 
informacion 
concreto 
riba kico a sosode e dia 
menciona of cuanto hende 
lo tabatin a bordo di e 
lancha pero nos a bin haya 
informacion cu e lancha sali 
rumbo pa Aruba c’un total 
di 17 persona a bordo, entre 
otro e asina yama capitan. 
Tur cos a cana bon y a 
logra di burla di e control di 
Warda Costa pero yegando 
cerca di costa na Vader 
Piet, a lancha a bay dal den 
algun baranca cu e capitan 
no a ripara den scuridad 
di anochi loke a bone cu 
e landa a bolter y a sink 


mesora. 
Manera a mustra caba, 
dos a logra di alcansa 
pa subi baranca cual ta e 
uniconan cu a ser haya cu 
bida y despues a bin haya 
cuater curpa den lama pero 
no a haya e boto mas y a 
conclui cu esaki lo a sink 
bay profundidad. 
Awor ta bin resulta cu 
dia 9 di December ultimo, 
un otro lancha tambe a sali 
cu 9 persona for di mesun 
estado Falcon rumbo pa 
Aruba pa drenta den forma 
ilegal pero e lancha aki 
tampoco a yega su destino 
y a teme cu nan lo a perde 
of hasta e naufraga tambe. 
Sinembargo 
algun 
persona a bordo a tuma 
contacto 
cu 
famianan 
informando cu e lancha su 


motor a faya y a logra start 
esaki mas y asina e boto a 
cuminsa drif cu tur nuebe 
persona aden. Pa nuebe dia 
nan a sigui drif bay sin cu 
tabatin noticia di nan pero 
despues e coriente a hiba 
e lancha bay pega na La 
Guajira na Colombia cu 
tur sano y salvo y mesora 
a informa famianan y a 
inicia e proceso pa manda 
e hendenan aki bek pa 
Venezuela. 
Dos dia despues e di 
dos lancha a bandona den 
oranan di anochi laat for di 
Buchuaco rumbo pa Aruba 
caminda a sosode e tragedia 
net dilanti di e sector di 
Vader Piet caminda te cu dia 
di awe, no a haya paradero 
di e grupo di 11 ciudadano 
Venezolano perdi. 


Pa casi un siman a 
sigui controla henter e 
costa pariba di Aruba y 
na otro sitionan pa mira si 
lo topa cu mas cadaver di 
esunnan cu naufraga pero 
esaki no tabata e caso pero 
famianan di esunnan perdi, 
a conrma cu autoridadnan 
Venezolano cu nan no tin 
contacto cu nan sernan keri 
for di momento e tragedia a 
tuma luga. 
Algun ta pensa cu e boto 
lo a kibra na momento cu 
el a dal den baranca dilanti 
di Vader Piet y cu mayoria 
di e grupo, no tabata por 
a descifra e ola y coriente 
fuerte cu tin na e sitio aki 
mientras cu autoridadnan 
local no a duna mas 
informacion relaciona cu e 
tragedia aki. 


ORANJESTAD 
-- 
E ocial di EA, esta 
Sergio 
Maduro 
di 
44 
aña, a ser haya benta den 
yerba canto di caminda 
na Matividiri, caminda a 
constata inicialmente cu 
e no tabata duna señal di 
bida. Ocialnan hudicial 
na e sitio algo despues di 
7’or di anochi, riba bispo di 
Pasco y a cuminsa mesora 
c’un investigacion mirando 
cu tabata algo cu no tabata 


Ministerio Publico a entrega curpa di oficial di CEA na famia 


mustra bon. 
Inicialmente a pensa cu 
Sergio lo a bira victima di 
un ‘hit and run’ pero algun 
ora despues cu dokter a bin 
n’e sitio y a constata morto, 
tambe 
autoridadnan 
a 
constata cu e victima tabatin 
algun trauma formal na su 
cabes, loke a transforma e 
caso den un asesinato. 
Autoridadnan 
policial 
a inicia cu investigacion y 
tambe tabata en busca di 


auto di e victima cua bin 
resulta di a wordo horta y 
tabata tres dia despues, esta 
December 27 cu a bin haya 
e auto di e victima riba un 
tereno di futbol net patras 
di Misa di Noord. 
Ministerio Publico ya 
for di dia 24 di December a 
tuma e decision pa consca 
e curpa pa mas investigacion 
entre otro pa laga haci 
autopsia pa conrma e 
motibo cu a ocasiona morto 


di e ocial di EA di 44 
aña di edad. Sinembargo 
mas cu tres siman a pasa y 
autoridadnan no a conoce 
mucho adelanto den nan 
investigacion, mientras cu 
famia di e victima, tabata 
desea di haya e curpa pa 
asina por hib’e na su ultimo 


luga di sosiego. 
Pa falta di un patholoog 
pa haci e autopsia e proceso 
aki a tarda’ pero e siman 
aki Ministerio Publico a 
informa famia cu e curpa 
ta ser duna liber pa su 
entiero y esaki lo tuma luga 
diasabra venidero. 

ARUBA 
KÒRSOU 


W I L L E M S T A D 
-- 
Resientemente 
dos 
empleado di Sentro di 
Detenshon i Korekshon 
di Kòrsou (SDKK), a 
rekordá i selebrá e echo ku 
30 aña pasá nan a drenta 
servisio di Gobièrnu. Ta 
trata di Xiomara Bertrand 


Dos empleado SDKK a selebrá 30 aña di servisio 


i Randolph Allee. 
Na 
okashon 
akí 
miembronan di tim di 
maneho di prizòn, a hiba 
palabra felisitando e dos 
koleganan akí, pa nan 
labor i servisio durante 
30 aña i tambe nan a 
risibí un pin di 30 aña di 


servisio i sertikado di 
rekonosementu pa nan 
labor prestá. 
Gerensia i personal 
di SDKK ta deseá e dos 
koleganan akí tur klase di 
éksito i ku nan sigui hasi 
e bon trabou. 


WILLEMSTAD 
-- 
Osina di Turismo di 
Kòrsou, CTB. kompañá 
pa 
diferente 
partner 
den sektor privá, tabata 
presente na e bolsa di 
fakansi 2024 na Utrecht, 
Hulanda. 
E stènt di Kòrsou a 
konta ku partisipashon di 
16 representante di entre 
otro hotèl, skol di buseo 
i atrakshonnan turístiko. 
E aña akí Kòrsou su 
presensia 
na 
e 
feria 
turístiko tabata ainda mas 
grandi, mirando ku banda 
di e stènt impreshonante 
di 
Kòrsou, 
Luxury 
Travel Trips tambe tabata 
presente ku su stènt ku 


Durante bolsa vakashonal na Utrecht 
Kòrsou a presentá su produkto turístiko úniko 


partisipashon di 4 partner 
for di Kòrsou. 
Ademas, 
den 
e 
stènt di TUI tabatin un 
‘Curaçao desk’, pa asistí 
bishitantenan 
interesá 
spesíkamente 
den 
Kòrsou i na e stènt di 
Corendon, e tim di e 
hotèlnan di Corendon 
tabata 
kompartí 
informashon 
di 
nan 
akomodashonnan 
na 
Kòrsou. 
Na e stènt di Kòrsou, 
e bishitantenan a keda 
informá 
di 
diferente 
pakete di biahe atraktivo, 
Kòrsou su kalendario di 
evento i atrakshonnan 
turístiko. Tur aña e stènt 


di Kòrsou ta un di esnan 
mas popular i nos pais 
un di e destinashonnan 
faborito na e bolsa di 
fakansi. 
Loke 
a 
hala 
hopi 
atenshon e biá akí, tabata 
e dushi pasapalunan i 


kosnan di boka dushi di 
Kòrsou, presentando di 
e manera akí Kòrsou su 
delisianan kulinario. 
CTB 
ta 
gradisí 
partnernan di sektor privá 
ku e aña akí a forma parti 
di e tim di Kòrsou. 


Bolsa di fakansi di 
Utrecht, esun mas grandi 
pa biaheronan Hulandes, 
a resultá un biá mas 
e plataforma ideal pa 
promové Kòrsou komo 
e destinashon turístiko 
number unu den Karibe. 

ARUBA 
DEPORTE 


KRALENDIJK 
-- 
Parlamento 
Europeo 
i 
paisnan di Union Europeo 
akordá 
polítikamente 
reglanan mas estrikto kontra 
labamentu di plaka djárason 
anochi. Por ehèmpel, den 
futuro klupnan di futbòl 
mester veriká ku kuidou 
ken ta nan spònser i di unda 
e plaka ta bini. Tambe lo ta 
mihó pa tene kuenta ku ken 
eksaktamente ta kumpra 
outo, yate, òf avion privá 
karu. 
Banko i akountentnan 
a monitòr transakshonnan 
sospechoso 
pa 
algun 
tempu i a pasa nan na 
Gobièrnu. Por ehèmpel, sí 
ta transferí mas ku 10 mil 
euro. Pero den hopi otro 
sektor kaminda ta manehá 


Klup di futbòl tambe mester paga tinu 
Union Europeo ta intensifiká regla kontra labamentu di plaka 
suma grandi di plaka, e 
supervishon 
ta 
ménos 
estrikto, por ehèmpel den 
sektor di deporte. 
Resientemente 
NRC 
a revelá ku e klupnan di 
futbòl Ajax i PSV, a risibí 
plaka di kompanianan di bèt 
Asiátiko ku nan doñonan 
no tabata kompletamente 
kla. Segun Union Europeo, 
esaki no mester ta posibel 
mas. E klupnan di futbòl 
mester sa ken ta nan 
spònsernan i pasa esaki na 
Gobièrnu. 


Outo i yate karu 
Pero no ta solamente e 
klupnan di futbòl mester 
hasi un siguimentu di ken ta 
gana suma grandi di plaka. 
Pronto tambe lo mester 


pasa transakshonnan grandi 
di bienes di luho manera 
yate, avion privá i outo. 
Pues, no ta solamente 
bankonan, 
òf 
otro 
institushonnan 
nansiero 
tin e obligashon di informá 
mas. Notarionan, abogado 
i por ehèmpel dilernan di 
outo, tambe mester indiká 
na Gobièrnu ken a hasi 
kompra grandi. Ora kumpra 
un outo di mas ku 250 mil 
euro, òf un yate i djèt privá 
di mas ku 7,5 mion euro, 
mester mèldu esaki. 
Union Europeo ta purba 
kombatí labamentu di plaka 
pa añanan kaba. E guera 
na Ukrania a oumentá 
e preshon pa mas bon 
rastreo di transakshonnan 
sospechoso. “Ora nos a bai 


buska oligarkanan Ruso, 
nos a mira unda tur e plaka 
tabata skondí, manera den 
outo i yate karu. Awor nos 
mester iluminá e kantunan 
skur 
ei,” 
Parlamentario 
Europeo di PvdA, Paul 
Tang, ta bisa. E tabata traha 
na nòmber di Parlamento 
Europeo durante e último 
aña riba e reglanan nobo. 
Segun Tang, hopi kos a 
sosodé den e último añanan 
pa 
kombatí 
labamentu 
di plaka. Por ehèmpel, 
a krea agensia spesial di 
Gobièrnu 
den 
paisnan 
di Union Europeo ku ta 
monitòr 
transakshonnan 
sospechoso. Na Hulanda, 
e unidat di inteligensia 
nansiero ta hasi esaki. 
Asina den futuro serka, e 
organisashonnan 
akí 
na 
Europa lo risibí datonan 
hopi mas spesíko. 


Registro di propietario 
For di 2022, ta keda 
den 
paisnan 
di 
Union 
Europeo ken ta doño di un 
empresa, òf ken tin interes, 
òf kontròl. E asina yamá 
registro UBO, entre otro 
mester fasilitá e detekshon 
di labamentu di plaka. E 
registrashonnan akí tabata 
públiko pa algun tempu te 
ora ku Korte di Hustisia di 
Komunidatnan Europeo a 
disidí ku e registrashon akí 
no por ta públiko. 
Den e reglanan nobo 
kontra labamentu di plaka, 
awor a bai di akuerdo 


ku e registrashonnan lo 
ta 
aksesibel 
atrobe 
pa 
periodistanan, sientíkonan 
i ONG. Den futuro nan 
por denunsiá i despues 
di un sifra, nan lo tin 
akseso na e registro pa 3 
aña. Tambe nan mester 
risibí un kontesta riba nan 
preguntanan dentro di 12 
dia di trabou. E meta di 
esaki ta pa periodistanan i 
sientíkonan, entre otro por 
hasi investigashon tambe. 
Sinembargo, 
segun 
Tang, ainda tin hopi pa 
mehorá. Por ehèmpel, e 
ta diferensiá segun e pais 
eksaktamente ki ora bo ta 
doño. Esei tambe mester 
terminá 
awor, 
pasobra 
tabatin 
un 
denishon 
Europeo 
di 
propiedat. 
Ainda 
tabatin 
pasonan 
pa tuma riba tereno di 
koperashon Europeo. 
Na n di desèmber, 
Union Europeo a yega 
na un akuerdo riba un 
regulador europeo nobo, 
AMLA. 
E 
regulador 
akí 
mester 
garantisá 
ku paisnan ta kompartí 
mas ku otro i ta koperá 
mihó den e aserkamentu 
di 
delinkuentenan 
di 
labamentu di plaka. 
Den e próksimo dos 
lunanan, lo disidí na kua 
siudat Europeo e regulador 
nobo akí lo ta. E speransa 
ta ku e organisashon nobo 
lo hasié hopi mas difísil pa 
kriminalnan laba nan plaka. 

BONEIRU - Ántes i awor 
Teksto I Fotografia: Bòi Antoin 


Kas di Tavio 
Anke e dos fotonan aki nan ángulo no ta eksakto, nan ta duna un bista sí di kas 
di Tavio St. Jago ántes i awor. Durante hopi aña, te na su morto, Tavio a biba den 
e kas aki huntu ku su famia. Na e kas tabatin tambe un tienda i penshon bou dje 
nòmber ‘Goede Hoop’. Tavio tabatin un tim tambe di deporte ku e nòmber aki. 


